open-index/open-wikipedia-markdown huggingface dataset:
Veikka Fagerström

**Veikka Fagerström** (s. 24. tammikuuta 2005 Vantaa) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän on pelipaikaltaan keskushyökkääjä, mutta Fagerström osaa pelata myös laidassa. Hänellä on juniorisopimus ja hän on pelannut pääasiassa seuran U20-joukkueessa.

## Ura
Fagerström on Etelä-Vantaan Urheilijoiden kasvatti. Hän siirtyi juniorina sittemmin Kiekko-Vantaaseen, josta Fagerström siirtyi kaudeksi 2020–2021 Jokereiden U16-joukkueeseen. Kaudella 2021–2022 hän voitti U18 SM-hopeaa. Kaudella 2022–2023 Fagerström toimi seuran U18-joukkueen varakapteenina.

Kaudeksi 2025–2026 Fagerström siirtyi Hämeenlinnan Pallokerhon U20-joukkueeseen. Hän teki samalla kaudella SM-liigadebyyttinsä Tapaninpäivänä 26. lokakuuta 2025 Tampereen Ilvestä vastaan, kun joukkueen hyökkäyksestä oli sivussa useita pelaajia. Fagerström merkittiin HPK:n nelosketjun oikeaan laitaan Markus Loposen ja Samuli Aaltosen viereen. Hän sai ottelussa jääaikaa 11.34 minuuttia ja hänelle merkittiin teholukema –1.

## Yksityiselämä
Fagerströmin isoveli Juuso pelaa hyökkääjänä Mestis-joukkue Kiekko-Vantaassa. Veljesten isä Kristian Fagerström pelasi omalla urallaan puolustajana 19 SM-liigaottelua Helsingin IFK:ssa ja hän loi pääsarjauraa myös Britanniassa. Kristian on myöhemmin valmentanut Veikkaa Kiekko-Vantaan junioreissa.

## Tilastot

## Lähteet
*
*

### Viitteet
Barbro Kollberg

**Barbro Anna Elisabet Kollberg** (27. joulukuuta 1917 Eskilstuna – 6. maaliskuuta 2014) oli ruotsalainen näyttelijä ja teatteriohjaaja. Hän kävi Kuninkaallisen draamateatterin oppilaskoulun ja työskenteli sitten useilla tukholmalaisnäyttämöillä. Kollberg näytteli myös parissakymmenessä elokuvaroolissa, joista tunnetuimpia ovat pääosat Hasse Ekmanin ohjaamassa elokuvassa *Som folk är mest* (1944) ja Ingmar Bergmanin *Elämän sateessa* (1946). Myöhemmällä iällään hän toimi myös teatteripedagogina Göteborgin yliopistossa.
## Rooleja
* *[[Perhesalaisuuksia]]* (2001) – Asta
* *[[Niin kuin taivaassa]]* (2004) – Olga
## Lähteet

## Aiheesta muualla

* Svenskt kvinnobiografiskt lexikon
Ove Tjernberg

**Ove Tjernberg** (27. joulukuuta 1928 Uppsala – 7. maaliskuuta 2001 Östhammar) oli ruotsalainen näyttelijä. Hän sai koulutuksen Göteborgin kaupunginteatterissa ja näytteli siellä vuoteen 1957, minkä jälkeen hän kierteli eri teattereissa. Tjernberg myös ohjasi näytelmiä sekä esiintyi televisiossa ja elokuvissa.
## Lähteet

## Aiheesta muualla
Torben Bille

**Torben Bille** (k. 26. joulukuuta 1552) oli tanskalainen pappi, joka toimi Lundin arkkipiispana vuosina 1532–1536. Hän oli Tanskan viimeinen katolinen arkkipiispa.
## Lähteet

## Aiheesta muualla
Christian Rovsing

**Christian Foldberg Rovsing** (2. marraskuuta 1936 Rødovre – 22. joulukuuta 2025) oli tanskalainen IT-alalla ja avaruusteknologian parissa työskennellyt insinööri, liikemies ja poliitikko. Hän tuli suurelle yleisölle tunnetuksi toimiessaan asiantuntijakommentaattorina Tanskan yleisradion Apollo 11&nbsp;-lähetyksessä. Rovsingin perustamalla Christian Rovsing A/S -yhtiöllä oli huippuvuosinaan 1970-luvulla noin 1&nbsp;300 työntekijää, ja sen asiakkaita olivat muun muassa Nato, NASA ja ESA. Yhtiö meni kuitenkin konkurssiin vuonna 1984. Rovsing oli Euroopan parlamentin jäsen vuosina 1989–2004 ja 2007–2009. Hän edusti Konservatiivista kansanpuoluetta.
## Lähteet

## Aiheesta muualla

* Euroopan parlamentti
Laurent Mauvignier

**Laurent Mauvignier** (s. 1967) on ranskalainen kirjailija ja kuvataiteilija. Hänen esikoisromaaninsa *Loin d’eux* ilmestyi vuonna 1999 ja läpimurtoteos *Dans la foule* vuonna 2006. Jälkimmäinen kertoo Heysel-stadionin tragediasta. Mauvignierin kirjoille ovat tyypillistä päähenkilöiden käymä jatkuva monologi sekä surun, ahdistuksen ja tyhjyyden kaltaisten tunteiden kuvaileminen. Hän on maininnut esikuvikseen Marcel Proustin, Nathalie Sarrauten ja William Faulknerin.

Mauvignier sai vuonna 2025 Goncourt-palkinnon romaanistaan *La Maison vide*.
## Valikoitu bibliografia
* *Loin d’eux* (1999)
* *Apprendre à finir* (2000)
* *Dans la foule* (2006)
* *Des hommes* (2009)
* *La Maison vide* (2025)
## Lähteet

## Aiheesta muualla
Myanmarin kansallisuuksien huone

**Myanmarin kansallisuuksien huone** (, *Amyotha Hluttaw*) on Myanmarin kaksikamarisen parlamentin ylähuone. Siinä on 224 jäsentä, joista 168 valitaan viiden vuoden välein enemmistövaaleissa ja 56 nimittää armeija. Vuoden 2021 sotilasvallankaappauksen jälkeen parlamentti hajotettiin ja maa on ajautunut sisällissotaan, jonka seurauksena toimivaa keskushallintoa ei ole.

Myanmarin sotilasjuntta järjesti parlamenttivaalit vaiheittain 28. joulukuuta 2025 alkaen. Kansainvälisten tarkkailijoiden mukaan vaaleilla juntta yritti luoda vallalleen oikeutusta, mutta vaalit järjestettiin vain sen hallitsemilla alueilla. Oppositio boikotoi vaaleja ja sotilasjuntta sääti ankaria rangaistuksia vaaleihin kohdistuvaa häirintää vastaan. Pelkkä vaaleja arvosteleva kirjoitus sosiaalisessa mediassa saattoi johtaa rikossyytteeseen.
## Lähteet
Julian Jakobi

**Julian Jakobi** (s. 23. huhtikuuta 1951) on brittiläinen liikemies ja moottoriurheilun taustavaikuttaja ja manageri. Hänet tunnetaan parhaiten Ayrton Sennan, Alain Prostin, Jacques Villeneuven, Juan Pablo Montoyan ja Sergio Pérezin managerina.

## Lähteet
Johanna Pirttimaa

**Johanna Pirttimaa** (s. 2004) on suomalainen salibandyn pelaaja, pelipaikaltaan puolustaja. Hän edustaa F-liigassa oululaista SS Rankkoja Ankkoja.

Pirttimaa on pelannut F-liigassa SS Rankkojen Ankkojen joukkueessa kaudesta 2021–2022 alkaen. Hän on pelannut neljän liigakautensa aikana 64 runkosarjaottelua, joissa hän on tehnyt seitsemän maalia ja antanut kahdeksan maalisyöttöä, sekä 17 pudotuspeliä, joissa hän on tehnyt yhden maalin ja saanut yhden syöttöpisteen.

## Lähteet
Nea Pirttilä

**Nea Pirttilä** (s. 2002) on suomalainen salibandyn pelaaja, pelipaikaltaan aiemmin hyökkääjä mutta kaudesta 2024–2025 alkaen puolustaja. Hän edustaa F-liigassa oululaista SS Rankkoja Ankkoja.

Pirttilä on pelannut F-liigassa SS Rankkojen Ankkojen joukkueessa kaudesta 2023–2024 alkaen. Hän on pelannut kahden liigakautensa aikana 43 runkosarjaottelua, joissa hän on tehnyt 11 maalia ja antanut kuusi maalisyöttöä, sekä 12 pudotuspeliä, joissa hän on tehnyt yhden maalin ja saanut viisi syöttöpistettä.

Pirttilä on lähtöisin Rovaniemeltä.

## Lähteet
Jonna-Liina Varis

**Jonna-Liina Varis** (s. 2002) on suomalainen salibandyn pelaaja, pelipaikaltaan puolustaja. Hän edustaa F-liigassa oululaista SS Rankkoja Ankkoja.

Varis on pelannut F-liigassa SS Rankkojen Ankkojen joukkueessa kaudesta 2020–2021 alkaen. Hän on pelannut viiden liigakautensa aikana 86 runkosarjaottelua, joissa hän on tehnyt kymmenen maalia ja antanut 11 maalisyöttöä, sekä 20 pudotuspeliä, joissa hän on tehnyt kolme maalia ja saanut yhden syöttöpisteen. Hän saavutti SM-pronssia ensimmäisellä liigakaudellaan 2020–2021.

Variksen kasvattajaseura on kemiläinen Sastamolo Kings.

## Lähteet
Oona Lehtinen

**Oona Lehtinen** (s. 2004) on suomalainen salibandyn pelaaja, pelipaikaltaan puolustaja. Hän edustaa F-liigassa oululaista SS Rankkoja Ankkoja.

Lehtinen on pelannut F-liigassa SS Rankkojen Ankkojen joukkueessa kaudesta 2020–2021 alkaen. Hän on pelannut viiden liigakautensa aikana 86 runkosarjaottelua, joissa hän on tehnyt kaksi maalia ja antanut kolme maalisyöttöä, sekä 24 pudotuspeliä, joissa hän on tehnyt yhden maalin ja saanut kolme syöttöpistettä. Hän saavutti SM-pronssia ensimmäisellä liigakaudellaan 2020–2021, jolloin hän ei pelannut vielä runkosarjassa vaan nousi joukkueeseen vasta pudotuspeleissä.

Lehtinen kirjoitti ylioppilaaksi syksyllä 2023 Kastellin urheilulukiosta.

## Lähteet
Henna Kuukasjärvi

**Henna Kuukasjärvi** (s. 2003) on suomalainen salibandyn pelaaja, pelipaikaltaan puolustaja. Hän edustaa F-liigassa oululaista SS Rankkoja Ankkoja.

Kuukasjärvi pelasi F-liigassa SS Rankkojen Ankkojen joukkueessa ensimmäisen kerran kaudella 2021–2022. Hän on pelannut liigassa kauden 2024–2025 loppuun mennessä 32 runkosarjaottelua, joissa hän on tehnyt yhden maalin ja antanut kolme maalisyöttöä, sekä yhdeksän pudotuspeliä ilman tehopisteitä.

Kuukasjärven kasvattajaseura on Limingan Niittomiehet.

## Lähteet
Myanmarin parlamenttivaalit 2025–2026

**Myanmarin parlamenttivaalit 2025–2026** järjestettiin vaiheittain 28. joulukuuta 2025 alkaen. Toinen kierros oli 11. tammikuuta ja kolmas 25. tammikuuta 2026. Vaalit järjesti vuonna 2021 vallan kaapannut sotilasjuntta, joka hallitsee tosiasiallisesti vain osaa maan pinta-alasta. Arvostelijat pitivät vaaleja vain juntan yrityksenä näennäisesti oikeuttaa valtansa. Oppositio ilmoitti boikotoivansa vaaleja ja sotilasjuntta sääti ankaria rangaistuksia vaaleihin kohdistuvaa häirintää vastaan. Pelkkä vaaleja arvosteleva kirjoitus sosiaalisessa mediassa voi johtaa rikossyytteeseen.

Sotilasjuntan tukema USDP-puolue sai ylivoimaisen enemmistön paikoista. Kaikkiaan vaaleihin osallistui 57 puoluetta, joista yhtäkään ei pidetty todellisena opposition edustajana. Äänestysprosentti oli 55 prosenttia, kun se edellisissä, vuonna 2020 pidetyissä vaaleissa oli 70.

Muun muassa Australia, Yhdistynyt kuningaskunta ja Euroopan unionin korkeat virkamiehet tuomitsivat vaalit. Sotilasjunttaa tukeva Kiina puolestaan piti niitä parhaana polkuna vakauteen.
## Lähteet
Adolf Borstendörfer

**Adolf Karl Emil Borstendörfer**, kirjailijanimi **Albert Hartmann**, (15. kesäkuuta 1893 Praha, Itävalta-Unkari – 7. joulukuuta 1957 Buenos Aires, Argentiina) oli Böömissä syntynyt saksankielinen näyttelijä, kirjailija, toimittaja ja kääntäjä.

Borstendörfer sai Saksan kansalaisuuden 1919. Hän toimi ennen vuotta 1933 näyttelijänä ja dramaturgina Böömissä ja sitten Saksassa, josta hän pakeni 1933 Itävaltaan. Häneltä peruttiin Saksan kansalaisuus. Hän matkusti 1937 Etelä-Amerikaan, jossa hän suunnitteli ryhtyvänsä kirjoittamaan lehtijuttuja. Hän asui Asunciónissa ja vuodesta 1943 Buenos Airesissa. 1944 ilmestyi hänen menestysromaaninsa *Die letzten Tage von Wien*, joka käännettiin useille kielille. Hän kirjoitti artikkeleita muun muassa *[[Argentinisches Tageblatt]]* -lehteen ja juutalaiseen kulttuurilehteen *Porveniriin*. Hän ei enää palannut Saksaan vaan kuoli 1957 Buenos Airesissa.

Borstendörfer julkaisi 1920-luvulla lukuisia viihderomaaneja Verlagshaus Freyan kautta ja vuoden 1945 jälkeen yli 20 viihderomaania, jotka julkaisi saksalainen kustantamo Bastei-Verlags.

Maanpakolaisuusaikana hän työskenteli lähinnä toimittajana mutta teki ainakin yhden käännöksen, Argentiinan kansalliseepoksen, José Hernándezin *[[El Gaucho Martín Fierro]]*.

Borstendörferin tuotanto kiellettiin natsi-Saksassa

## Suomennettu tuotanto
* *Kristiina kuningatar : vuosisatansa merkillisin nainen* (*Christine von Schweden, die sonderbarste Frau ihres Jahrhunderts*, 1928). Romaani. Helsinki Minerva 1929 (Verkossa Project Gutenberg)

## Lähteet

## Aiheesta muualla
* Borstendoerfer, Adolf Deutsche Biographie
Iida Heikkilä

**Iida Heikkilä** (s. 2002) on suomalainen salibandyn pelaaja, pelipaikaltaan hyökkääjä. Hän edustaa F-liigassa oululaista SS Rankkoja Ankkoja.

Heikkilä on pelannut F-liigassa SS Rankkojen Ankkojen joukkueessa kaudesta 2021–2022 alkaen. Hän on pelannut liigassa neljän kauden aikana 53 runkosarjaottelua, joissa hän on tehnyt neljä maalia ja antanut seitsemän maalisyöttöä, sekä 11 pudotuspeliä, joissa hän on saanut yhden syöttöpisteen.

Heikkilän kasvattajaseura on HaBa Haapavedeltä.

## Lähteet
Ida Heikkilä

**Ida Heikkilä** (s. 3. maaliskuuta 2003 Keuruu) on suomalainen ampuja. Hän on kolminkertainen Euroopan-mestari vuodelta 2025.

Heikkilä saavutti menestystä jo nuorten sarjassa, jossa hän voitti yhden Euroopan-mestaruuden vuonna 2019 ja kolme Euroopan-mestaruutta vuonna 2024 sekä saavutti kaksi MM-hopeamitalia vuonna 2022. Yleisessä sarjassa hän saavutti liikkuvan maalin pienoiskiväärikilpailussa EM-joukkuehopeaa vuonna 2024. Vuoden 2025 liikkuvan maalin EM-kilpailuissa Ranskan Châteauroux'ssa hän voitti kolme kultamitalia sekä saavutti yhden hopean ja kaksi pronssia. Hän voitti henkilökohtaisen kultamitalin pienoiskiväärillä 60 laukauksen kilpailussa maailmanennätystuloksella 581 ja 40 laukauksen sekajuoksuissa maailmanennätyksellä 390. Kolmas kultamitali tuli 40 laukauksen sekajuoksujen joukkuekilpailussa maailmanennätyksellä 1129. Hän saavutti EM-hopeaa ilmakiväärillä 60 laukauksen kilpailussa sekä EM-pronssia ilmakiväärillä 40 laukauksen sekajuoksuissa ja pienoiskiväärillä 60 laukauksen joukkuekilpailussa.

Seuratasolla Heikkilä edustaa Kangasalalaista Kymppi-64:ää.

## Lähteet
Galata

**Galata** voi tarkoittaa seuraavia:

* Galata, *Karaköy*, Kultaisen sarven pohjoispuolinen osa Istanbulia
* Galáta, kylä Kyproksella.
Fredman

**Fredman** tarkoittaa muun muassa seuraavia:

## Sukunimi
* Andreas "Anders" Andersson Fredman (k. 1737), ruotsalainen kelloseppä
* Armas Fredman, sukunimi vuodesta 1940 **Rauhamies**, (1888–1964), suomalainen elokuva-alan studiopäällikkö, lavastaja ja kuvausapulainen
* Carl Fredman (1717 – 1700-luvun lopussa), ruotsalainen kelloseppä
* Johan (Jean) Fredman (1712 tai 1713 – 1767), ruotsalainen kelloseppä
* Maija-Liisa (Maisu) Fredman, myöhemmin *Siiriäinen* (1916–2000), suomalainen elokuvanäyttelijä
* Markku Fredman (s. 1960), suomalainen asianajaja
* Miska Fredman (s. 1977), suomalainen pelisuunnittelija
* Sandra Fredman (s. 2003), suomalainen salibandyn pelaaja

## Muut
* Fredman Group, ent. *Eskimo*, suomalainen yritys, valmistaa keittiötarvikkeita ja pakkauksia
* *[[Fredmanin epistoloita]]*, Carl Michael Bellmanin laulukokoelma
Happimaski

**Happimaski** on  hengitysvaikeudesta kärsivän potilaan suun ja nenän päälle asetettava yleensä läpinäkyvä maski, jonka avulla hengitysilmaan lisätään happea. Hoidon tavoitteena on hengityksen vaatiman ponnistelun normalisoituminen ja ahdistavan tunteen helpottaminen. Happimaskia käytetään yleensä äkillisissä lyhytkestoisissa hoidoissa. Tällöin potilas hengittää voimakkaasti juuri suun kautta, jolloin maskia käyttämällä saadaan happi tehokkaimmin oikeaan paikkaan. Jos lisähapen tarve on pitkäaikainen, käytetään yleensä happiviiksiä, jotka asetetaan sierainten suulle. 

Happimaski yhdistetään ohuella läpinäkyvällä letkulla happipulloon ja virtausmittariin, jonka jälkeen virtaus säädetään halutun suuruiseksi. Happimaskilla saadaan aikaiseksi noin 40–60 prosentin happipitoisuus, jos virtaukseksi säädetään 5–10 l/min. Potilaan saama hapen määrä määräytyy potilaan hengityksen ja happivirtauksen mukaisesti. Happimaskin sivuilla on reiät, joiden kautta uloshengityksen hiilidioksidi osittain poistuu.

## Lähteet
472235 Zhulong

**472235 Zhulong** (väliaikainen nimitys ****) on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde on 2:5 rataresonanssissa Neptunuksen kanssa.

## Lähteet
Avesnes-en-Bray

**Avesnes-en-Bray** on kunta Pohjois-Ranskassa Seine-Maritimen departementissa Normandian alueella. Se sijaitsee noin 76 kilometriä Dieppen kaupungista kaakkoon.

Kunnan alueelta on löydetty merovingien hautausmaa, mikä todistaa alueen varhaisesta asutuksesta. 1100-luvulla Avesnesistä tuli läänitysalue, jonka jälkeen se on kuulunut useiden sukujen omistukseen. Kunnan keskustassa oleva Saint-Martinin kirkko on rakennettu 1700-luvulla. Kirkon sisällä on Pyhän Martinuksen puinen patsas sekä raamatullisia kohtauksia kuvaavia lasimaalauksia ja puutöitä.

Kunnan alueella on neljän tuuliturbiinin tuulipuisto.

## Lähteet

## Aiheesta muualla
B4-vitamiini

**B<sub>4</sub>-vitamiini** on aiemmin käytetty nimitys. Sitä on käytetty kolmesta eri kemiallisesta yhdisteestä, joista yhtäkään ei tällä hetkellä pidetä varsinaisena vitamiinina:

* Koliini: ihmiskeho syntetisoi sitä mutta ei riittävästi hyvän terveyden ylläpitämiseksi, ja sitä pidetään nykyään välttämättömänä ravintoaineena.
* Adeniini on ihmiskehon syntetisoima puriiniemäs.
* Karnitiini on välttämätön ravintoaine tietyille madoille mutta ei ihmisille.

## Lähteet
Wan’Dale Robinson

**Wan'Dale Robinson** (s. 5. tammikuuta 2001 Frankfort, Kentucky, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä ja hän on toiminut myös potkujen palauttajana. Robinson edustaa NFL-joukkue New York Giantsia. Ennen NFL-uraansa hän edusti Nebraskan yliopiston ja Kentuckyn yliopiston joukkueita. Giants varasi hänet toisella kierroksella 43. varausvuorolla .

Heinäkuussa 2022 Robinson teki sopimuksen Giantsin kanssa.

Robinson on pelannut 53 NFL:n runkosarjan ottelua. Näissä otteluissa hänellä on 257 kiinniottoa, 2 352 kiinniotoilla edettyä jaardia ja yhdeksän kiinniotoilla tehtyä touchdownia. Hän on edennyt juoksemalla 109 jaardia ja tehnyt yhden touchdownia. Hän on rähmännyt pallon yhden kerran.

## Huomautukset

## Lähteet
620096 Curupira

**620096 Curupira (2016 HL)** on pieni Maan lähelle tuleva asteroidi, joka luokitellaan Apollo-asteroideihin. Asteroidia pidetään mahdollisesti vaarallisena koska sen kiertorata leikkaa Maan kiertoradan ja ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Kirkkauden ja valon heijastumisen perusteella asteroidin läpimitta on todennäköisesti  &ndash; . Asteroidin pyörähdysaika akselin ympäri on .

Asteroidi on nimetty brasilialaisen kansanperinteen olennon mukaan.

## Lähteet
Treenimaski

**Treenimaski** eli **harjoittelumaski** on laite, jota jotkut kestävyysurheilijat käyttävät harjoittelussaan hengitysilman happipitoisuuden alentamiseen, jotta maksimaalinen hapenottokyky kasvaisi. Treenimaskin avulla jäljitellään korkeanpaikan harjoittelua, sillä ylempänä vuoristossa happea on vähemmän.

Hapensaannin vähentämisen eli hypoksian hyödyistä urheilijalle on vain vähän tieteellistä aineistoa, eivätkä tulokset toistaiseksi tue lopullisia johtopäätöksiä.

## Lähteet
Juhana Kleblatt

**Juhana Ottenpoika (Johan Ottesson) Kleblatt** (k. noin 1644) oli Suomessa toiminut virkamies. Hän oli kotoisin joko Skotlannista tai Saksasta. Hän oli jonkin aikaa tuomarina Tanskassa mutta siirtyi sittemmin Ruotsiin, jossa hän oli Linköpingin valtiopäivillä 1600 suunnittelemassa kuolemantuomiota, joka kanteen alaisista valtaneuvoksista langetettiin.

Ensi kerran Kleblatt tavataan Suomessa, kun hän oli Jakob Koskullin seurassa voutien tilinteon tarkastuksessa, joka alkoi 1606. Siiinä selvitettiin autiotilojen määrä, tasoitettiin viljelyksessä olevien talojen veroja sekä peruutettiin aateliston laittomasti kruunulta anastamia tiloja. Hän toimitti 1608 maanmittauksen Pohjanmaalla ja laati siihen perustuvan maakirjan. Hänet nimitettiin 1610 Suomen kamreeriksi, ja 1613 hän siirtyi kymmeneksi vuodeksi Ruotsiin kamarikollegin kamreeriksi. Hän kuului vuonna 1619 toimikuntaan, joka lähetettiin Ruotsista Suomeen tutkimaan Älvsborgin lunnaitten ja muitten verojen kantoa, vuokrauttamaan kruunun kartanot ja tarkastamaan elinkeinojen harjoitusta ja sotalaitosta. Hän kuului Johan Skytten ja Kaarle Oxenstjernan kanssa Länsi-Suomessa toimineeseen toimikunnan osastoon. Hänet nimitettiin 1620 Käkisalmen läänin tuomariksi ja 1623 Turun hovioikeuden kanneviskaaliksi sekä kamreeriksi Suomen maaherrakuntaan, joka käsitti Suomen lukuunottamatta Pohjanmaata, Ahvenanmaata ja Käkisalmen lääniä. Hän ehdotti 1624 yhdessä Suomen maaherran Nils Tuurenpoika Bielken kanssa, että 1622 määrätty maanmittaus pantaisiin toimeen sekä laadittaisiin uudet siihen perustuvat maakirjat. Verollepanoa ja maanmittausta jatkui ainakin vuoteen 1634. Hän osallistui vielä 1637 erään veronkannon järjestämiseksi asetetun toimikunnan töihin.

Kuningas lahjoitti Kleblattille muutamia tiloja Turun läheltä. Hän kuoli luultavasti 1644. Kleblattin poikia olivat Erik ja Aron (aateloidut Klöfverskiöld) sekä nähtävästi myös Otte Juhananpoika, joka 1634 toimitti maanmittausta Turun läänissä.

## Lähteet
Älä herätä mua unesta

**Älä herätä mua unesta** on Mikael Gabrielin kappale ja single albumiltaan *[[Versus (Mikael Gabrielin albumi)|Versus]]*. Se julkaistiin 21. marraskuuta 2014. Kappaleen ovat säveltäneet Mats Takila ja Olli Vuorinen, ja sen ovat sanoittaneet Mikael Gabriel ja Mikko Kuoppala. Kappale ylsi Suomessa muun muassa latauslistan 9. sijalle ja singlelistan toiselle sijalle. Mikael Gabrielin mukaan kappaleen sanoma on se, että on vaan helpompi sulkea silmänsä maailman tapahtumilta, mutta että hän ei pidä kappaletta negatiivisena.

Kappaleesta kuvattiin myös Samu Amunétin ohjaama musiikkivideo. Video kuvattiin studiossa Suomessa, minkä lisäksi siihen on kuvattu maisemaotoksia Seattlessa.

## Kappaleet

## Lähteet
Konsta Kankainen

**Konsta Johannes Kankainen** (s. 29. huhtikuuta 2004 Tampere) on suomalainen aitajuoksija. Hän edustaa Tampereen Pyrintöä. Hänen valmentajanaan toimii Juha Lehto.

Kalevan kisoissa Kankainen sai pronssia 110 metrin aitajuoksussa vuonna 2024 ajalla 14,12. Sisäratojen SM-kilpailuissa hän on saavuttanut 60 metrin aitajuoksussa pronssia vuonna 2024. Viestijuoksun Suomen-mestaruuskilpailuissa Kankainen on juossut Tampereen Pyrinnön pronssijoukkueessa 4 × 100 metrin viestijuoksussa 2024 ja 4 × 100 metrin aitajuoksun sekaviestissä 2025

Yleisurheilun alle 20-vuotiaiden Euroopan-mestaruuskilpailuissa 2023. Kankainen oli alkueränsä viides, eikä selviytynyt välieriin.
__NOTOC__
## Henkilökohtaiset ennätykset
### Ulkoradat

### Sisäradat

Lähde

## Lähteet
W91-ydinkärki

**W91** oli yhdysvaltalainen suunniteltu vetypommi, jonka kehitys keskeytettiin vuonna 1991. Ydinkärki olisi toiminut F-15E-hävittäjästä laukaistavan AGM-131 SRAM T -ohjuksen taistelukärkenä.

W91 olisi painanut 140 kg, ja sen räjähdysvoima olisi ollut valittava, joko 10 tai 100 kilotonnia.

W91:tä kehitti Los Alamos National Laboratory. SRAM II -ohjelmaan kuului myös W89-ydinkärki. Presidentti George H. W. Bush lopetti SRAM II -ohjelman syyskuussa 1991, joten ohjus tai ydinkärjet eivät koskaan tulleet palvelukseen.

## Lähteet

## Aiheesta muualla
Jasper Valtanen

**Jasper Valtanen** (s. 22. helmikuuta 2004 Rauma) on suomalainen jääkiekkopuolustaja, joka edustaa SM-liigajoukkue Vaasan Sportia.

## Ura
Valtanen on Rauman Lukon kasvatti. Hän oli kaudella 2019–2020 C-nuorten SM-sarjassa joukkueensa tehokkain puolustaja tehoilla 5+5=10. Valtanen voitti kaudella 2022–2023 U18 SM-hopeaa. Kaudella 2023–2024 hän oli kahdeksalla osumallaan Lukon U20-joukkueen eniten maaleja tehnyt puolustaja. Kesällä 2024 Valtanen harjoitteli seuran SM-liigajoukkueen kanssa. Kaudella 2024–2025 hän toimi Lukon U20-joukkueen varakapteenina. Valtanen jakoi tehoilla 7+21=28 U20 SM-sarjan puolustajien pistepörssin kahdeksannen sijan Tapparan Niklas Puistolan kanssa sekä koko sarjan puolustajien tehotilaston voiton Pelicansin Valtteri Nurmen kanssa lukemalla +28. Hän voitti kauden päätteeksi U20 Suomen-mestaruuden.

Huhtikuussa 2025 Valtanen teki 2+1-vuotisen SM-liigasopimuksen Vaasan Sportin kanssa. Hän aloitti kauden 2025–2026 seuran U20-joukkueessa, jonka tehokkain puolustaja Valtanen oli tehoilla 3+13=16. Hän teki SM-liigadebyyttinsä Tapaninpäivänä 26. joulukuuta 2025 vieraissa kasvattajaseuraansa Lukkoa vastaan. Valtanen merkittiin Sportin seitsemänneksi puolustajaksi. Hän sai ottelussa jääaikaa 9.05 minuuttia. Valtanen pelasi SM-liigassa kauden aikana 20 runkosarjaottelua tehden kolme syöttöpistettä.

## Tilastot

## Lähteet
*
*
*

### Viitteet
Beaubec-la-Rosière

**Beaubec-la-Rosière** on kunta Pohjois-Ranskassa Seine-Maritimen departementissa Normandian alueella. Se sijaitsee noin 54 kilometriä Dieppen kaupungista kaakkoon.

Beaubec-la-Rosièren kunnan nimi tuli käyttöön, kun entiset Beaubec-la-Villen ja La Rosièren seurakunnat yhdistyivät. Sainte-Ursulen kappeli on entisen Beaubecin luostarin kappeli 1100-luvulta. Kappeli on yksityisomaisuutta. Kunnan keskusaukiolla olevaan kalvaarioryhmään on myös käytetty entisen Beaubecin luostarin elementtejä.

## Lähteet

## Aiheesta muualla
Sotasyyllisyysoikeus

**Sotasyyllisyysoikeus** oli suomalainen erityistuomioistuin, joka perustettiin vuonna 1945 liittoutuneiden valvontakomission vaatimuksesta tuomitsemaan jatkosodan syttymiseen ja rauhanteon estämiseen syyllistyneet suomalaiset poliitikot. Se kokoontui Säätytalossa 15. marraskuuta 1945 – 21. helmikuuta 1946. 

## Tausta
Liittoutuneiden eli Yhdysvaltojen, Ranskan, Yhdistyneen kuningaskunnan ja Neuvostoliiton yhteinen kanta sotasyyllisyys- ja sotarikoskäsitteisiin sovittiin Lontoossa 8. elokuuta 1945. Lakiesitys sotaan syyllisten rankaisemisesta annettiin eduskunnalle 21. elokuuta. Eduskunta hyväksyi 11. syyskuuta 1945 sotasyyllisyyslain perustuslain mukaisessa säätämisjärjestyksessä äänin 129–12, ja sairastuneen tasavallan presidentti Mannerheimin sijaisena toiminut pääministeri Juho Kusti Paasikivi vahvisti sen seuraavana päivänä. Onni Petäyksen johtaman tutkijakunnan raportti, jossa selvitettiin syytettävät henkilöt, valmistui 24. lokakuuta 1945.

## Kokoonpano
Sotasyyllisyystuomioistuimen puheenjohtajana toimi aluksi korkeimman oikeuden presidentti Hjalmar Neovius, sitten hänen seuraajansa korkeimman oikeuden presidentti Oskar Möller ja syyttäjänä oikeuskansleri Toivo Tarjanne. Tuomioistuimen jäseniä olivat korkeimman hallinto-oikeuden presidentti Urho Castrén, Helsingin yliopiston valtiosääntöoikeuden ja kansainvälisen oikeuden professori Kaarlo Kaira, SDP:n edustajat Otto Toivonen, Kalle Hakala ja Kaarlo af Heurlin, SKDL:n edustajat Eino Pekkala, Aaro Uusitalo ja Hertta Kuusinen, maalaisliiton edustajat Lauri Riikonen, Juho Pilppula ja Anselm Alestalo, kokoomuksen edustaja Arno Tuurna, RKP:n edustaja Tor Therman sekä edistyspuolueen edustaja Heikki Kannisto.

## Tuomiot
Presidentti Risto Ryti tuomittiin ”virka-aseman väärinkäyttämisestä valtakunnan vahingoksi” kymmeneksi vuodeksi kuritushuoneeseen, pääministeri Jukka Rangell kuudeksi vuodeksi vankeuteen, pääministeri Edwin Linkomies ja hallituksen ulkoasiainvaliokunnan jäsen, valtiovarainministeri, kauppa- ja teollisuusministeri Väinö Tanner viideksi ja puoleksi vuodeksi vankeuteen, Berliinin-lähettiläs T. M. Kivimäki viideksi vuodeksi vankeuteen, ulkoministeri Henrik Ramsay kahdeksi ja puoleksi vuodeksi vankeuteen sekä hallituksen ulkoasiainvaliokunnan jäsen, opetusministeri Antti Kukkonen ja hallituksen ulkoasiainvaliokunnan jäsen, toinen valtiovarainministeri Tyko Reinikka kahdeksi vuodeksi vankeuteen.

## Katso myös

* Lontoon sopimus (1945)

## Lähteet
(182933) 2002 GZ31

**** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; .

Kohde kuuluu hajanaisen kiekon alueelle.
Kohteella on vuonna 2006 löydetti kuu, jonka läpimitta on noin .

## Lähteet
Rääpysjärvi

**Rääpysjärvi** on pohjoista kohti kaventuva järvi Tuusniemellä. Järvi sijaitsee Tuusniemen eteläosassa. Sen pinta-ala on 80,6 hehtaaria. Etäisyys Kuopiosta on 50 kilometriä kaakkoon.

## Maantiede
Rääpysjärven ulottuvuus etelästä pohjoiseen on noin 1,6 kilometriä. Nimettyjä lahtia ovat eteläisimmän osan avosuinen Etelälahti ja sen koillispuolinen Hiekkalahti. Noin kahdeksasosa Rääpysjärvestä on vähintään kymmenen metriä syvä. Syvin kohta, noin kuusitoista metriä, sijaitsee järven keskivaiheilla.

Rääpysjärven saariluku on yhdeksän. Saarista kolme on alle aarin laajuisia ja kuusi on yli aarin mutta alle hehtaarin laajuisia. Laajin saari on Pyykkisaari, noin 70 aaria. Rääpysjärven rannoilla on asutusta, paitsi koillisessa, missä kohoaa Rääpysmäki.

Rääpysjärvi saa vettä runsaan puolen kilometrin päässä idässä sijaitsevalta Kaituralta (109,7 metriä mpy). Rääpysjärven luusua sijaitsee lounaassa, josta alkaa länteen Suvasveteen (82,5 metriä mpy) laskeva Rääpysjoki.

Rääpysjärven vesitilavuus on 3&nbsp;902&nbsp;000 kuutiometriä. Järven ekologinen tila on erinomainen.

Rääpysjärvi (04.273.1.099) kuuluu Suvasveden alueeseen (04.273), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe on Haukiveden–Kallaveden alue (04.2). Rääpysjärvi on yksi Suvasveden alueen 304 järvestä.

## Lähteet
Silli à la Russe

**Silli à la russe** eli **silliä venäläiseen tapaan** on suomessa ja ruotsissa tarjottava kylmä ruokalaji, jossa sillifileet tarjoillaan raitoina erilaisten lisukkeiden kanssa. Annokseen kuuluvat tyypillisesti keitetty punajuuri, suolakurkku, sipuli, kovaksi keitetty kananmuna ja kapris, ja se tarjoillaan majoneesipohjaisen kastikkeen kera. Ruokalaji muistuttaa rosollia sekä venäjällä ja itä-euroopassa tarjoiltavaa shuba-salaattia, mutta silli à la russen ainekset asetellaan tyypillisesti raitoina vierekkäin sekoittamisen tai päällekkäin tarjoilun sijaan.

Suomessa silli à la russea tarjoillaan usein jouluna, kun taas Ruotsissa sitä syödään useammin juhannuksena. Ruokalajin nimi viittaa venäläiseen esikuvaan, vaikka tarjoilutapa onkin erilainen. Kastikkeeseen lisätään usein sinappia ja ranskankermaa tai smetanaa maun mukaan.

## Katso myös
* Suomalainen jouluateria

## Lähteet
Elic Ayomanor

**Elic Ayomanor** (s. 3. kesäkuuta 2003 Medicine Hat, Alberta, Kanada) on kanadalainen amerikkalaisen jalkapallonn pelaaja. Hänen pelipaikkansa on laitahyökkääjä. Ayomanor edustaa NFL-joukkue Tennessee Titansia. Ennen NFL-uraansa hän edusti Stanfordin yliopiston joukkuetta. Titans varasi hänet neljännellä kierroksella 136. varausvuorolla .

Toukokuussa 2025 Ayomanor teki sopimuksen Titansin kanssa.

Ayomanor on pelannut 14 NFL:n runkosarjan ottelua. Näissä otteluissa hänellä on 34 kiinniottoa, 428 kiinniotoilla edettyä jaardia ja kolme kiinniotoilla tehtyä touchdownia.

## Huomautukset

## Lähteet
Mantšukuon keisari

**Mantšukuon keisari** oli Mantšukuon keisarikunnan nimellinen valtionpäämies. Mantšukuon keisarina ehti toimia ainoastaan yksi henkilö, Pu Yi, joka oli toiminut myös Kiinan viimeisenä keisarina vuosina 1908-1912 ja Mantšukuon presidenttinä vuosina 1932-1934. 

## Yleistä
Mantšukuon keisarin virka perustettiin 1. maaliskuuta 1934, kun vuonna 1932 perustetusta Mantšukuosta tuli monarkia. Keisariksi kruunattu Pu Yi oli toiminut myös Mantšukuon presidenttinä Mantšukuon valtion perustamisesta lähtien. Mantšukuon keisarin tehtävä oli luonteeltaan ainoastaan seremoniallinen, koska Mantšukuon keisarikunta oli Japanin keisarikunnan alainen nukkevaltio, joten kaikki konkreettinen päätöksentekovalta oli japanilaisten käsissä. Keisari Pu Yin ainoaksi varsinaiseksi tehtäväksi jäikin japanilaisten säätämien lakien vahvistaminen.

Mantšukuon monarkia tuli päätökseensä toisen maailmansodan loppupuolella, kun 9. elokuuta 1945 Neuvostoliitto hyökkäsi Mantšuriaan, joka johti Pu Yin kruunusta luopumiseen 15. elokuuta 1945, Mantšukuon keisarikunnan romahtamiseen ja Neuvostoliiton miehitykseen Mantšuriassa. Pu Yi päätyi puna-armeijan vangiksi, jonka jälkeen hänet luovutettiin Kiinan kansantasavallalle vuonna 1950. Kiinassa Pu Yi kävi läpi kymmenen vuotta kestäneen vankeuden uudelleenkoulutusleirillä Fushunissa. Pu Yi armahdettiin vuonna 1959, jonka jälkeen hän eli tavallisena Kiinan kansantasavallan kansalaisena, toimien mm.  työntekijänä Pekingin kasvitieteellisessä puutarhassa ja vuodesta 1964 lähtien Kiinan kansan neuvoa-antavan poliittisen konferenssin jäsenenä.

## Lähteet
Ulla Reinikainen

**Ulla Riitta Reinikainen** (s. 24. elokuuta 1959 Pielavesi) on suomalainen näyttelijä.

## Elämä ja ura
Ulla Reinikainen syntyi Johannes Reinikaisen ja Aune Reinikaisen perheeseen. Hän aloitti näyttelijänuransa Lahden kaupunginteatterissa 1985, josta hän jatkoi Turun Kaupunginteatteriin 1995.

Reinikainen mainitsee merkittävimmiksi rooleikseen nimiroolin näytelmässä *Kristiina H, 44, elämäsi on unta!*, Ursula Iguaránin roolin näytelmässä *Sadan vuoden yksinäisyys*,  Sarah’n roolin näytelmässä *Kaksi näytelmää rakkaudesta*, Tiitisen roolin näytelmässä *Lauluja harmaan meren laidalta* (2013) ja Miina Salokanteleen roolin näytelmässä *[[Miehen kylkiluu]]* (2018).

## Lähteet
* 

### Viitteet
Aarne–Thompson-luokitus

**Aarne–Thompson-luokitus** on kansansatujen kansainvälinen luokittelujärjestelmä, jota on käytetty laajasti folkloristiikassa. 

Luokitus on syntynyt eri folkloristien yhteistyönä. Luokituksen ensimmäisen version kehitti suomalainen Antti Aarne vuonna 1910 teoksessaan *Verzeichnis der Märchentypen*. Yhdysvaltalainen Stith Thompson käänsi luokituksen englanniksi ja täydensi sitä vuonna 1961. Saksalainen Hans-Jörg Uther on täydentänyt luokitusta edelleen **Aarne–Thompson–Uther-luokitukseksi** vuonna 2004.

Luokitus jakaa kansansadut luokkiin, joista jokaisella on nimi ja tyyppinumero. Esimerkiksi Tuhkimo-satujen tyyppinumero on "AT 510 A". Lisäksi luokitus esittää referaatin jokaisen satutyypin juonesta.

## Lähteet
Richard Kleen

**Fredrik Herman Richard Kleen** (17. maaliskuuta 1841 – 18. maaliskuuta 1923) oli ruotsalainen diplomaatti ja oikeustieteilijä. Hän toimi 1864–1877 virkamiehenä osittain Ruotsin ulkoministeriössä, osittain Ruotsin lähetystöissä. Hän saavutti mainetta kansainoikeudellisilla julkaisuillaan. Hän oli vuodesta 1891 Kansainvälisen oikeuden instituutin jäsen.

## Julkaisuja
* *Om krigskontraband enligt allmän folkrätt samt staternas lagar och fördrag* (1888)
* *Neutralitetens lagar* (1889, 1891; korjattu ransk. laitos *Lois et usages de la neutralité*)
* *Krigets historia ur folkrättslig synpunkt* (1906)
* *Kodificerad handbok i krigets lagar* (1909)

## Lähteet

## Aiheesta muualla
Harold Fannin Jr.

**Harold Fannin Jr.** (s. 20. heinäkuuta 2004) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Fannin Jr. edustaa NFL-joukkue Cleveland Brownsia. Ennen NFL-uraansa hän edusti Bowling Greenin osavaltionyliopiston joukkuetta. Browns varasi hänet kolmannella kierroksella 67. varausvuorolla .

Toukokuussa 2025 Fannin Jr. teki nelivuotisen ja yhteensä 6,7 miljoonan dollarin arvoisen tulokassopimuksen. Sopimus sisältää 1,5 miljoonan dollarin arvoisen allekirjoituspalkkion.

Fannin Jr. on pelannut 15 NFL:n runkosarjan ottelua. Näissä otteluissa hänellä on 70 kiinniottoa, 701 kiinniotoilla edettyä jaardia ja viisi kiinniotoilla tehtyä touchdownia. Hän on edennyt juoksemalla 13 jaardia ja tehnyt yhden touchdownin. Hän on rähmännyt pallon yhden kerran.

## Huomautuksia

## Lähteet
Havaijinleike

**Havaijinleike** on ruokalaji, joka yhdistää leivitetyn porsaanfileen, paistetut ananasrenkaat ja valkosipulilla sekä grillimausteella maustetun voin. Annos oli erityisen suosittu Suomessa 1980-luvulla. Havaijinleikettä tarjoillaan tyypillisesti ranskalaisten perunoiden tai perunamuusin kanssa.

## Lähteet
Jodosobentseeni

**Jodosobentseeni** (C6H5IO) on hypervalenttisiin jodiyhdisteisiin kuuluva aromaattinen orgaaninen yhdiste. Yhdistettä käytetään reagenssina orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa jodosobentseeni on valkoista tai hieman kellertävää kiteistä ainetta. Yhdiste liukenee vähäisessä määrin veteen, alkoholeihin, heksafluori-isopropanoliin ja asetonitriiliin, mutta ei poolittomiin orgaanisiin liuottimiin. Kiinteänä aine on rakenteeltaan polymeeri ja polymeerissä monomeerit ovat yhteydessä toisiinsa jodin ja hapen välisillä sidoksilla. Jodiatomit ovat sitoutuneet happiatomeihin datiivisilla sidoksilla eli luovuttavat happiatomeille elektronitiheyttään. Voimakkaasti kuumennettaessa jodosobentseeni hajoaa jodoksibentseeniksi, ja reaktio voi olla räjähdysmäisen kiivas. Jodoksibentseeni on hapetin, joka hapettaa alkoholit karbonyyliyhdisteiksi, tiolit sulfoksideiksi ja alkeenit epoksideiksi. Katalyytteinä voidaan käyttää esimerkiksi siirtymämetalliyhdisteitä tai ytterbiumnitraattia. Aine myös muodostaa useita komplekseja siirtymämetalli-ionien kanssa.

Jodosobentseenin valmistamiseen on muutamia eri tapoja. Sitä voidaan valmistaa esimerkiksi hapettamalla jodibentseeniä otsonilla. Useimmiten käytettyjä tapoja ovat kuitenkin bentseenijodosokloridin tai (diasetoksijodi)bentseenin hydrolyysi.

Jodosobentseeni on yleisesti orgaanisen kemian synteeseissä käytetty reagenssi. Erityisesti sitä käytetään hapettavana reagenssina useissa eri reaktioissa. Alkoholien hapetuksessa etuna on, että se pelkistää selektiivisesti primäärisiä alkoholeja. Yhdistettä käytetään lisäksi heterosyklisten yhdisteiden, kuten atsiridiinien valmistuksessa, kytkentäreaktiossa, aminointireaktioissa ja karbeenien reaktioissa. Biologisissa tutkimuksissa jodosobentseeniä käytetään hapen lähteenä sytokromi P450-ryhmän entsyymien toimintaa tutkittaessa.

## Lähteet
Harri Saukkonen

**Harri Juhani Saukkonen** (s. 27. kesäkuuta 1946 Viitasaari) on suomalainen näyttelijä.

## Elämä ja ura
Harri Saukkosen vanhemmat olivat Jussi Saukkonen ja Aino Tiainen. Hän opiskeli puhetekniikkaa Niilo Kuukan johdolla ja sen lisäksi yksinlaulua, musiikin teoriaa ja pianonsoittoa. Saukkonen työskenteli harjoittelijana ja näyttelijänä Kotkan kaupunginteatterissa 1963–1965 ja näyttelijänä Vaasan kaupunginteatterissa 1966–1973. Hänen kiinnityksensä Lahden kaupunginteatteriin alkoi 1973.

Saukkosen rooleja olivat Mikko Vilkastus (*[[Nummisuutarit]]*), Mosca (*Volpone*), Lancelot (*[[Venetsian kauppias]]*), Kauhanen (*Uudenvuoden yö*) ja lukuisat muut. Hänen ohjaustöitään olivat *Tuntematon potilas*, *Iso-Heikkilän isäntä ja hänen renkinsä Kalle* ja *Pitkäjärveläisiä*.

## Lähteet
* 
* 
* 

### Viitteet
Hotelliaamiainen

**Hotelliaamiainen** on hotellin tarjoama aamiainen, joka tyypillisesti sisältyy huonehintaan tai on ostettavissa erikseen. Useimmiten se tarjoillaan noutopöytänä eli buffetina, josta asiakas voi koota haluamansa annoksen.

Hotelliaamiaisten hinnat ja sisältö vaihtelevat huomattavasti hotellin tason ja sijainnin mukaan. Edullisemmissa hotelleissa aamiainen saattaa koostua perustarjonnasta, kun taas luksushotelleissa buffetia täydennetään usein à la carte -annoksilla ja henkilökohtaisella pöytiintarjoilulla. Korkeampi hinta voi heijastaa laadukkaampien raaka-aineiden käyttöä, paikan päällä leivottuja tuotteita sekä rauhallisempaa tunnelmaa pienemmän asiakasmäärän ansiosta.

Helsingin yliopiston kuluttajatutkimuskeskuksen tutkijan Essi Pöyryn mukaan hotellit voivat käyttää aamiaisen hinnoittelua keinona valikoida asiakaskuntaansa ja säädellä ruokailutilan asiakasmääriä.

## Lähteet
Zion Lutheran Church

**Zion Lutheran Church** on Ohion osavaltion Sanduskyssa sijatseva kirkkorakennus, joka lisättiin National Register of Historic Places -rekisteriin 20. lokakuuta 1982. Kirkon on suunnitellut George Feick.

## Lähteet
Kinkkukiusaus

**Kinkkukiusaus** on kiusausruoka, joka on muunnelma janssoninkiusauksesta. Ruoassa yhdistyvät perunat ja kinkkusuikaleet, jotka kypsennetään uunissa kerma-maitoseoksessa ja kuorrutetaan juustoraasteella. Kinkkukiusaus on erityisen suosittu arkiruoka, sillä se valmistuu helposti.

## Lähteet
Tuorepuuro

**Tuorepuuro** on kylmänä tarjoiltava puuro, joka valmistetaan ilman keittämistä. Ruokalaji tunnetaan myös nimellä **Bircher-mysli** sveitsiläisen ravitsemustieteilijä Maximilian Bircher-Bennerin mukaan, joka kehitti alkuperäisen reseptin, johon myös mysli perustuu.

Tuorepuuro valmistetaan sekoittamalla hiutaleet nesteeseen, kuten maitoon tai kasvijuomaan, ja antamalla seoksen tekeytyä jääkaapissa muutaman tunnin tai yön yli. Perusohjeeseen kuuluu tyypillisesti nestettä, jogurttia tai rahkaa, hiutaleita sekä makuaineita kuten marjoja, siemeniä tai pähkinöitä. Ravintoarvoltaan tuorepuuro vastaa perinteistä kaurapuuroa, mutta sen etuna on valmistuksen helppous kiireisinä aamuina.

## Lähteet
Lokotin itsehallinto

**Lokotin itsehallinto** tai **Lokotin tasavalta** oli marraskuussa 1941 Wehrmachtin sotilashallinnon alueelle perustettu puoliautonominen alue, jota johtivat slaavilaiset kollaboraattorit. 

## Historia
Lokotin itsehallinto sai alkunsa, kun akselivallat valtasivat operaatio Barbarossan yhteydessä Brjanskin, Orjolin ja Kurskin alueet, jolloin saksalaiset ryhtyivät järjestämään alueelle neuvostoliittolaisista koostuvaa paikallishallintoa. Lokotin itsehallinon ensimmäiseksi johtajaksi, eli *starostaksi,* valittiin Konstantin Vosboinik. Lokotin itsehallinnon avulla saksalaiset pyrkivät testaamaan venäläisten yhteistyöhalukkuutta ja -kykyä suunnitelmissa olevaa Moskovan valtakunnankomissariaattia varten. 

Lokotin itsehallinnon perustamisen yhteydessä perustettiin myös lähinnä partisaaniuhkaa torjumaan Bronislav Kaminskin johtama Venäjän kansallinen vapautusarmeija (*Russkaja osvoboditelnaja narodnaja armija*, RONA). RONA oli alkujaan vain n. 200 miehestä koostuva puolisotilaallinen joukko, mutta vuoteen 1943 mennessä se oli jo kasvanut yli 10 000 miehen vahvuiseksi. Venäjän kansallinen vapautusarmeija syyllistyi lukuisiin sotarikoksiin, joista mainittakoon prikaatin brutaali toiminta Varsovan kansannousun kukistamisessa.

Lokotin itsehallinnon ensimmäiseksi johtajaksi, eli *starostaksi*, valittu Konstantin Vosboinik kuoli neuvostopartisaanien Lokotiin kohdistuneessa hyökkäyksessä tammikuussa 1942, jolloin hänen seuraajakseen valittiin *burgomeisteriksi* Bronislav Kaminski.

Lokotin itsehallinto oli melko vapaa päättämään sisäisistä asioistaan sillä ehdolla, että itsehallinto turvaisi saksalaisten kauttakulun ja toimittaisi määrätyn määrän elintarvikkeita. Lokotin itsehallinnon alueella maatalouden kollektivisointi peruttiin. Lokotin itsehallinnon alueella valtaapitävänä puolueena toimi Venäjän kansallissosialistinen työväenpuolue.

Lokotin itsehallinto käytännössä lakkasi olemasta kesällä 1943, kun puna-armeija valtasi takaisin itsehallinnon alueen. 30 000 Lokotin itsehallinnon asukasta siirrettiin Valko-Venäjälle Lepelin alueelle, jossa Bronislav Kaminski yritti huonolla menestyksellä perustaa uutta itsehallintoaluetta.

## Lähteet
Carl Wilhelm von Düben

**Carl Wilhelm von Düben** (2. helmikuuta 1724 – 29. joulukuuta 1790) oli ruotsalainen kreivi, valtaneuvos, virkamies ja diplomaatti. Hän osallistui muun muassa Turun rauhanneuvotteluihin vuonna 1743. Vuosina 1763–1766 Düben oli lähettiläänä Pietarissa ja 1789–1790 hän toimi kansliapresidenttinä. Düben avioitui vuonna 1768 serkkunsa Joachim von Dübenin tyttären Ulrica von Dübenin kanssa.
## Ansiomerkit
*  Pohjantähden ritarikunta (komentaja)
## Lähteet
Eva Hamilton

**Eva Hamilton** (s. 29. huhtikuuta 1954) on ruotsalainen toimittaja. Hän työskenteli Sveriges Televisionin toimitusjohtajana vuosina 2006–2014. Hamilton aloitti SVT:llä vuonna 1990 ja juonsi muun muassa ajankohtaisohjelma *Rapportia* sekä toimi kirjeenvaihtajana Brysselissä. Hamilton on työskennellyt myös useissa sanomalehdissä.
## Lähteet

## Aiheesta muualla
Hannes-myrsky

**Hannes-myrsky** oli Suomessa riehunut suuri myrsky, joka saapui Suomeen 27. joulukuuta 2025. Pahimmillaan myrskyn aikana sähköttä oli melkein 190&nbsp;000 taloutta.

Myrsky oli pahimmillaan Suomen länsirannikolla.

Ruotsissa Johannes-nimen saanut myrsky surmasi kolme ihmistä ja kaatoi muun muassa Gävlen olkipukin.

## Historia
Myrsky saapui Suomeen yöllä lauantaina 27. joulukuuta 2025, ja kovat tuulenpuuskat alkoivat välittömästi. Hieman keskipäivän jälkeen Sähkökatkokartan mukaan noin 11&nbsp;000 ihmistä oli ilman sähköä. Tämä luku oli noin kello 17 kasvanut 28&nbsp;000 ihmiseen. Kello 19 sähköttä ihmisiä olikin jo noin 40&nbsp;000. Luku alkoi nousta voimakkaasti ja kello 21 ihmisiä oli sähköttä jo 120&nbsp;000. Kello 22.30 Suomessa oli 164&nbsp;160 ihmistä ilman sähköä. Tämä luku kasvoi kello 22.40 mennessä 169&nbsp;619 asiakkaaseen. 

Lauantaipäivänä 27. joulukuuta esimerkiksi lentoja ja laivaliikennettä lykättiin, ja useat laivat myöhästyivät. Kittilän lentokentällä matkustajakone ja pienkone ajautuivat ulos kiitotieltä. Ivalon, Kittilän ja Rovaniemen lentoasemien toimintaa rajoitettiin. Useita junia myöhästyi myrskyn aiheuttamien vaurioiden johdosta. Puita kaatui myös paljon päivän aikana. Myös peltejä oli irronnut kerrostalon katoilta ja rikkonut ikkunoita. Seinäjoella ja Tampereella romahti kuplahallit.  Kuopion ja Porin kaupunkien isot joulukuuset kaatuivat. Myrsky repi Kauhajoen kirkon katon kupariset kattopellit. Porin Käppärän hautausmaalla ja Lapuan Simpsiön hautausmaalla kaatui puita aiheuttaen vahinkoja. Laukaassa toimiva Peurungan kylpylä suljettiin sähkökatkon johdosta. 

Keski-Pohjanmaalla myrsky katkoi satoja sähköpylväitä ja useita muuntamoasemia rikkoutui. Metsälle aiheutuneiden tuhojen arvoksi arvioitiin miljoonia euroja. Myrsky ruuhkautti eri vakuutusyhtiöiden korvauskäsittelyn.  

Kälviän vapaa-ajantalo ja Lohtajan liikuntahalli avasivat ovensa. Vetelin kunta avasi  kunnanviraston ja Hotelli Kampelin sähköttömien kuntalaisten tueksi. Kauhavalla toimiva Härmän kylpylä ja Kuortaneella toimiva Kuortaneen urheiluopisto avattiin apua tarvitseville. Monet seurantalot ja kyläyhdistykset avasivat tilojaan ilman sähköä oleville asukkaille. Myös Suomen Punaisen Ristin paikallisosastot avasivat toimitilojaan sähköttömille Keski-Pohjanmaalla. Sadat matkustajat odottivat Rovaniemen sesongin vuoksi valmiiksi kuormittuneella lentoasemalla lisätietoja korvaavista lennoista ja lentoasema ruuhkautui. Lentoasemaa ylläpitävä Finavia pahoitteli tilannetta. Rovaniemen lentoaseman vanha terminaali avattiin matkustajien majoituskäyttöön. Matkustajat kritisoivat lentoyhtiöiden ja lentoaseman toimintaa. Lapissa paikalliset vuokrasivat asuntoja esimerkiksi lentokoneiden miehistöjen käyttöön. Vapaaehtoinen pelastuspalvelu oli auttamassa lentoasemilla paluulentoja odottavia matkustajia. Siellä jaettiin Punaisen Ristin varastoista 200 makuualustaa ja 500 huopaa matkustajille.

## Lähteet
Musikhjälpen

**Musikhjälpen** on SVT:n ja Sveriges Radion hyväntekeväisyysohjelma, joka järjestetään vuosittain joulun alla. Ohjelmassa tehdään kuuden vuorokauden ajan suoraa lähetystä johonkin ruotsalaiskaupunkiin sijoitetusta lasisesta studiosta, johon tunnetut henkilöt tulevat haastateltaviksi ja esiintymään. Hyväntekeväisyyden kohde vaihtelee vuosittain. Vuonna 2025 Karlstadissa juonnettu *Musikhjälpen* keräsi ennätykselliset 74,6 miljoonaa kruunua.
## Lähteet

## Aiheesta muualla
Nic Scourton

**Nictiedric J. Scourton** (s. 25. elokuuta 2004) on yhdysvaltalainen amerikkalaisen jalkapallon pelaaja. Hänen pelipaikkansa on tukimies. Scourton edustaa NFL-joukkue Carolina Panthersia. Ennen NFL-uraansa hän edusti Purduen yliopiston ja Texas A&M yliopiston joukkueita. Panthers varasi hänet toisella kierroksella 51. varausvuorolla .

Huhtikuussa 2025 Scourton teki Panthersin kanssa nelivuotisen ja yhteensä noin 8,807 miljoonan dollarin arvoisen tulokassopimuksen. Sopimus sisältää noin 2,900 miljoonan dollarin arvoisen allekirjoituspalkkion.

Scourton on pelannut 15 NFL:n runkosarjan ottelua. Näissä otteluissa hänellä on yhteensä 38 taklausta, 3,5 pelinrakentajan säkitystä, kahdeksan iskua pelinrakentajaan ja yksi puolustettu heitto.

## Huomautukset

## Lähteet
Norjan leijonan ritarikunta

**Norjan leijonan ritarikunta** () oli norjalainen ritarikunta, joka perustettiin 21. tammikuuta 1904 kuningas Oskar II:n käskystä hänen 75-vuotissyntymäpäivänsä kunniaksi. Se oli tuolloin Norjan korkein mahdollinen kunnianosoitus ja mallia siihen haettiin ruotsalaisesta Serafiimiritarikunnasta ja tansakalaisesta Elefanttiritarikunnasta.

Ritarikunnan perustamisen taustalla oli myös kuninkaan pyrkimys vastata norjalaislehdistön kritiikkiin siitä, että Serafiimiritarikunta oli virallisesti Pyhän Olavin ritarikunnan yläpuolelle. Norjalaisten vastaanotto oli kaksijakoinen: toisten mielestä uusi ritarikunta oli hyvä tapa tunnustaa norjalaisten saavutuksia, kun taas toisten mielestä ritarikunnan perustaminen oli turha ja poliittisesti motivoitunut teko. Ritarikunta lakkautettiin jo vuonna 1905 personaaliunionin hajoamisen myötä, eikä ritarikuntaan nimitetty koskaan yhtäkään norjalaista. Itsenäisen Norjan kuninkaaksi noussut Haakon VII ei tehnyt uusia nimityksiä ritarikuntaan ja se lakkautettiin virallisesti vuonna 1952. Viimeinen ritarikuntaan nimitetty henkilö, Ruotsin kuningas Kustaa VI Aadolf, kuili vuonna 1973.

Ritarikunnalla palkittiin kuninkaallisia ja Norjan kruununperilliset nimitettiin automaattisesti ritarikuntaan. Nimitysten määrä oli rajoitettu 12 henkilöön kerrallaan. Norjalaisille nimityksen saamiseen oltiin asetettu ehdoksi myös se, että heille oltiin jo entuudestaan myönnetty Pyhän Olavin ritarikunnan suurristi. Ritarikunnan suurmestarina toimi Norjan hallitsija.

Ritarikunnassa oli vain yksi luokka:

*  ritari

## Lähteet